૨૦૦૯ની સાલમાં લગ્ન કર્યા બાદ એક બેબી, એક બાબો, માતા, પિતા સંયુકત કુંટુંબમાં રહીએ છીએ. પરંતુ મારા ઘરની પરિસ્થિતિ મુજબ અંગ્રેજી વિષય સાથે બી.એડ. કરવા છતાં સરકારી નોકરી મળવાની આશા ઉપર પાણી ફરી વળતા સંજોગોવસાત વેઇટરની નોકરી સ્વીકારી છે. સરકારના નીતિ નિયમોમાં વારંવાર ફેરફાર થતા હાલ હોટલમાં નોકરી કરી પરિવારનું ભરણપોષણ કરુ છું. જીવનમાં અનેક મુશ્કેલીઓનો સામનો કરવો પડે છે. આમ મારા મત પ્રમાણે અનેક યુવાનો પાસે ભણતર તથા ડીગ્રી હોવા છતાં સરકારી જોબથી વંચિત હોવાનું અવારનવાર જાણવા મળે છે. જેથી યુવાનો રોજગારી માટે કોઇને કોઇ રસ્તા શોધી અનુકૂળતા પ્રમાણે પ્રાઇવેટ ધંધા કે નોકરી સ્વીકારી તેવો મજબુર બની જાય છે. નોંધનીય બાબત છે કે દેશમાં રાજ્યમાં બેરોજગારીનું પ્રમાણ દિન પ્રતિદિન વધી રહ્યું છે. ગ્રેજ્યુએશન તેમજ માસ્ટર ડીગ્રી ધરાવતાં યુવાનોને પણ પરિવારનું ગુજરાન ચલાવવા માટે ખાનગી નોકરી જે અભ્યાસના લાયકાત પ્રમાણે ન હોવા છતાં કેટલીક નોકરીઓ સ્વીકારવા મજબુર થવું પડી રહ્યું છે. સરકારી નોકરીની ભરતીમાં નોકરી વાચ્છુકોની ભરમાર થાય છે.